เห็นป้าย กาแฟดอยช้าง 
พอดีเมื่อวาน เพื่อนคุยให้ฟังว่า ยี่ห้อนี้อร่อย แต่หาร้านยากกว่ายี่ห้ออื่น
เลยอยากจะลองแวะชิม 
ขนาดว่าขับรถเลยไปแล้ว ยังตั้งใจวกรถกลับมาใหม่ 
ด้านหน้ามีเก้าอี้ตั้งหลายชุด สวยงาม
เปิดเข้าไปมีโต๊ะข้างในเยอะแยะ ตกแต่งสวยงาม แอร์เย็นฉ่ำ มีลูกค้านั่งอยู่ประมาณ 2 โต๊ะเท่านั้น

ไม่มีพนักงานอยู่หน้าเคาน์เตอร์
์ไม่แน่ใจว่าสั่งกาแฟแล้วจ่ายเงินเลยหรือว่าไปนั่งที่โต๊ะแล้วค่อยสั่ง
ก็เดินไปเดินมาไม่มีใครออกมารับออเดอร์ใดๆทั้งสิ้น มีพนักงานกำลังยกอาหารออกมาเสิร์ฟ ก็ไม่สนใจจะทักทายหรืออะไร

ปล่อยให้ยืนเดียวดายอยู่ก็เลยเดินไปเข้าห้องน้ำแล้วกัน
ยังดีที่ห้องน้ำสะอาดสะอ้าน
เดินออกมาก็ยังไม่มีใครสนใจเหมือนเดิมเดินผ่านไปผ่านกันมาโดยไม่มีการทักทาย

จนต้องไปยืนร้องตะโกนว่าขอสั่งกาแฟค่ะ น้องเค้าก็ออกมารับ order 
สั่งลาเต้ร้อน 45 บาทจ่ายเงินเลยแล้วแจ้งว่าจะขอนั่งด้านนอก น้องเค้าก็พึมพำอะไรสักอย่าง
นั่งไปสักพักอ่านรีวิวของคนก่อนหน้าว่าพนักงานไม่ให้ความสนใจกับลูกค้าเลย
วุ้ย....สงสัยฉันจะโดนเข้าแล้ว
รอสักพักเมื่อไม่ได้กาแฟเลยคิดว่าน้องเค้าหาเราไม่เจอหรือเปล่า หรือเค้าไม่ได้ยินที่บอกว่าจะนั่งข้างนอก
เดินกลับตามกลับเข้าไปถามว่ากาแฟของพี่ละคะ
น้องคนนั้นยังอยู่ที่เคาน์เตอร์คิดเงินอยู่เลย คือยังไม่ได้ทำให้ 
ก็เลยขอเงินคืน 45 บาท ก็กลับออกมา